Ŋutinya 62: Dzɔgbevɔ̃e Ðo Dawid Ƒeme
ESI Dawid dze fiaɖuɖu gɔme le Yerusalem megbe la, Yehowa na efe aʋawɔlawo ɖu futɔ geɖe dzi. Yehowa do ŋugbe be yeatsɔ Kanaan-nyigba la na Israel-viwo. Le Yehowa fe kpekpeɖeŋu me la, anyigba, si fe ŋugbe wodo na wo la katã va zu wo tɔ azɔ.
Dawid nye dziɖula nyui aɖe. Elɔ̃ Yehowa. Eyata nu gbãtɔ, si wòwɔ le Yerusalem xɔxɔ megbe enye be, etsɔ Yehowa fe nubablaɖaka la va afimae. Edi hã be yeatu gbedoxɔ adae ɖe eme.
Esi Dawid tsi la, ewɔ vodada vɔ̃ɖi aɖe. Dawid nya be enye nu gbegblẽ be woaxɔ ame bubu fe nu. Gake gbeɖeka ɣetrɔ esime wònɔ efe fiasa tame la, ekpɔ nyɔnu aɖe, si dze tugbe ŋutɔ. Eŋkɔe nye Bat-Seba, eye srɔ̃a nye efe aʋawɔlawo dometɔ ɖeka, si ŋkɔe nye Uriya.
Dawid lɔ̃ Bat-Seba ale gbegbe be ena wokplɔe va efe fiasa mee. Srɔ̃a yi aʋa wɔ ge. Dawid dɔ kplii, eye emegbe la, nyɔnua kpɔ be yefɔ fu. Dawid fe susu tɔtɔ ale gbegbe, eye wòdɔ ame ɖo ɖe efe aʋakplɔlagã Yoab be woaɖo Uriya aʋa la ŋgɔ afisi woawui le. Esi Uriya ku la, Dawid ɖe Bat-Seba.
Yehowa do dɔmedzoe ɖe Dawid ŋu ŋutɔ. Eyata edɔ efe dɔla Natan be wòagblɔ nuvɔ̃, si wòwɔ la nɛ. Kpɔ, Natan ye ma le nu fom na Dawid le afima. Eve Dawid ŋutɔ be yewɔ nenema, eyata Yehowa mewui o. Gake Yehowa gblɔ be: ‘Esi nèwɔ nuvɔ̃ siawo ta la, dzɔgbevɔ̃e geɖe anɔ afewò me.’ Eye Dawid kpɔ dzɔgbevɔ̃e geɖe vavã!
Gbã la, Bat-Seba fe viŋutsuvi la ku. Emegbe Dawid fe viŋutsuvi gbãtɔ Amnon lé nɔvianyɔnu Tamar hedɔ egbɔ sesẽe. Esia ve dɔme na Dawid fe vi Absalom ale gbegbe be wòwu Amnon. Emegbe la, Absalom fe nu dze ame geɖe ŋu, eyata wòɖo fia eɖokui. Mlɔeba la, Dawid ɖu Absalom dzi le aʋa me, eye wòku. Ẽ, Dawid kpɔ dzɔgbevɔ̃e geɖe vavã.
Le esiawo katã me la, Bat-Seba dzi ŋutsuvi, si ŋkɔe nye Salomo. Esi Dawid tsi hele dɔ lém la, viaŋutsuvi Adoniya di be yeaɖo fia ye ɖokui. Tete Dawid na nunɔla aɖe, si nye Zadok la kɔ ami ɖe tame na Salomo be wòatsɔ afia be Salomo anye fia. Etefe medidi o la, Dawid ku esime wòxɔ fe 70. Eɖu dzi hena fe 40; ke azɔ la, Salomo ye nye fia ɖe Israel.
Samuel II, 11:1-27; 12:1-18; Fiawo I, 1:1-48.
Nyabiabiawo
- Le Yehowa fe kpekpeɖeŋu me la, nukae va dzɔ ɖe Kanaan-nyigba la dzi?
- Nukae dzɔ gbeɖeka esime Dawid nɔ efe fiasa tame?
- Nukatae Yehowa do dɔmedzoe ɖe Dawid ŋu ŋutɔ?
- Le nɔnɔmetataa me la, amekae Yehowa dɔ be wòagblɔ nuvɔ̃ si Dawid wɔ la nɛ, eye nukae ŋutsu ma gblɔ be adzɔ ɖe Dawid dzi?
- Dzɔgbevɔ̃e kae Dawid kpɔ?
- Le Dawid megbe la, amekae va zu fia le Israel?
Nyabiabia bubuwo
- Xlẽ Samuel II, 11:1-27.
Aleke veviedodonu le Yehowa fe subɔsubɔdɔa me nye takpɔnu na míi?
Aleke Dawid wɔ dze nuvɔ̃ me, eye nuxlɔ̃ame kae ema nye na Yehowa subɔlawo egbea? (Sam. II, 11:2; Mat. 5:27-29; Kor. I, 10:12; Yak. 1:14, 15)
- Xlẽ Samuel II, 12:1-18.
Nukae hamemegãwo kple dzilawo ate ŋu asrɔ̃ tso alesi Natan wɔ hafi ɖo aɖaŋu na Dawid me? (Sam. II, 12:1-4; Lod. 12:18; Mat. 13:34)
Nukatae Yehowa kpɔ nublanui na Dawid? (Sam. II, 12:13; Ps. 32:5; Kor. II, 7:9, 10)
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn